b'\n_START_ARTICLE_\nHenrik Hertz\n_START_SECTION_\nBakgrunn\n_START_PARAGRAPH_\nHertz, som hadde j\xc3\xb8diske foreldre, ble i 1817 student og 1825 juris kandidat, fikk i 1824 K\xc3\xb8benhavns Universitet gullmedalje for en juridisk avhandling og 1826 for en estetisk.\n_START_SECTION_\nKarriere\n_START_PARAGRAPH_\nHan viet seg siden til en rent skj\xc3\xb8nnlitter\xc3\xa6r produksjon. _NEWLINE_I 1827 utgav Hertz komedien Hr. Buckardt og hans familie og de p\xc3\xa5f\xc3\xb8lgende \xc3\xa5rene et par vaudeviller og lystspill, hvorav det behagelige Amors genistreger p\xc3\xa5 vers (1830). I 1830 utsendte han, anonymt likesom de eldre verkene, Gengangerbreve, forfattet under navnet Jens Baggesen, et kvikt og elegant innlegg i den estetiske feiden mellom Oehlenschl\xc3\xa4gers tilhengere og J.L. Heiberg, der han avgjort stilte seg p\xc3\xa5 den sistnevntes side och sterkt hevdede formens store betydning for diktningen. _NEWLINE_Hertz oppgav i 1832 sin anonymitet, lot seg samme \xc3\xa5r d\xc3\xb8pe, og foretok med statsst\xc3\xb8tte en reise til Tyskland, Italia og Frankrike. Hans omkring 40 skuespill, ulikartede ogs\xc3\xa5 i verdi, men alle preget av god smak og skarpt blikk for scenisk virkning, har v\xc3\xa6rt av st\xc3\xb8rste betydning for den danske scenes utvikling, og hans stykker ble vedvarende popul\xc3\xa6re. _NEWLINE_Blant teaterstykkene b\xc3\xb8r fremholdes det ekte danske lystspillet Sparekassen (1836), den romantiske tragedien Svend Dyrings Hus med b\xc3\xa5de emne og spr\xc3\xa5ktone fra folkevisene (1837), det muntre lystspillet Indkvarteringen (1841), det lyriske drama Kong Ren\xc3\xa9s Datter (1845), ogh det historiske drama Ninon (1848). _NEWLINE_Hans dramatiske verker utkom samlet i 18 bind 1853\xe2\x80\x931873 og i utval i \xc3\xa5tti bind i 1897. _NEWLINE_Ogs\xc3\xa5 som lyriker vant Hertz anseelse: Hans Digte ble samlet 1851\xe2\x80\x931862 i fire band og i utvalg 1899. Videre kan nevnes at han utgav romanen Stemninger og Tilstande (1839), sterkt polemisk mot den nye liberalismen, og den vidl\xc3\xb8ftige skildringen Johannes Johnsen (3 bind, 1861), opprinnelig inntatt i Ugentlige Blade, som utkom 1858\xe2\x80\x931859. Hertz fikk 1845 tittelen professor, og var en av de fire danske forfattere, som f\xc3\xb8rst (1851) fikk \xc3\xa5rlig statsstipend. Breve til og fra Henrik Hertz ved P. Hertz utkom 1897._NEWLINE_Han mottok Statens Kunstfonds h\xc3\xa6dersydelse og var innehaver av Dannebrogordenens hederstegn og Dannebrogordenen.'